polyglot-tagger/wikipedia-language-snippets-filtered huggingface dataset:
1986 இல் ஜேன் தெ ஃபுளோரட் எனும் திரைப்படத்தில் நடித்ததில் இருந்து சர்வதேச அளவில் பிரபலமடைந்தார். 1990 இல் இவர் நடித்த சைனாரோ டிபெர்கராக் எனும் திரைப்படத்திற்காக பலரின் பாராட்டினைப் பெற்றார். மேலும் இரண்டாவது முறையாக சீஸர் விருது சிறந்த நடிகருக்கான விருதினை கான் திரைப்பட விழாவில் பெற்றார். மேலும் சிறந்த நடிகருக்கான அகாதமி விருதிற்கும் இவரது பெயர் பரிந்துரை செய்யப்பட்டது.
1985 இல் போலீஸ் எனும் திரைப்படத்தில் நடித்ததற்காக வெனிசு திரைப்படத் திருவிழாவில் சிறந்த நடிகருக்கான விருதினைப் பெற்றார். சீன் தி புலோரெட் மற்றும் சைரனோ தி பெர்கெராக் , ஆகிய திரைப்படங்களில் நடித்ததற்காக கான் திரைப்பட விழாவில் சிறந்த நடிகருக்கான விருது பெற்றார். மேலும் இரண்டாவது முறையாக சீஸர் விருதும் , அகாதமி விருதுக்கு பரிந்துரை செய்யப்பட்டார்.
இவர் செவாலியே விருது பெற்றுள்ளார். இவர் உருசியா நாட்டின் குடியுரிமையை ஜனவரி, 2013 இல் பெற்றார். பின் 2013 , ஜனவரியில் மொண்டெனேகுரோவின் பண்பாட்டுத் தூதரானார். நகைச்சுவைத் திரைப்படமான ஆஸ்டிரிக்ஸ் படங்களில் ஓபிலிக்ஸாக நடித்துள்ளார்.
1980 ஆம் ஆண்டில் இவர் தி லாஸ்ட் மெட்ரோ எனும் திரைப்படத்தில் நடித்தார். இந்தத் திரைப்படத்தில் இவரின் நடிப்பிற்கு விமர்சகர்கள் மத்தியில் பாராட்டுகள் கிடைத்தன. மேலும் சிறந்த நடிகருக்கான சீசர் விருதும் கிடைத்தது.
என்பவர் பிரெஞ்சு நடிகர், திரைப்படத் தயாரிப்பாளர் மற்றும் தொழில் முனைவோர் ஆவார். இவர் 1967 ஆம் ஆண்டு முதல் சுமார் 170 திரைப்படங்களில் நடித்துள்ளார்.
கோவிலின் வரலாறு பற்றி பலரும் பல்வேறு விதமான கருத்துக்களை முன்வைக்கின்றனர். அதில் பலராலும் ஏற்றுக்கொள்ளப்பட்டு வந்த கருத்து இப்பொழுது உள்ள மூல விக்கிரகமாகிய உருவ வடிவில் அமைந்த விநாயகனுக்கு அருகே வைத்து வழிபாடும் அருவுருவ வடிவமாகிய விநாயகனையே ஆரம்பத்தில் வைத்து வழிபட்டு வந்தனர் எனவும் நூற்றாண்டு காலத்துக்கு முன் இவ் ஆலய அயலைச் சேர்ந்த அடியவரொருவர் நல்லூர் இராஜதானிப் பகுதியில் தொழில் நிமித்தம் சென்ற போது வீட்டின் அருகே மூலமூர்த்தியாக உள்ள விநாயகர் விக்கிரகம் கிடக்கக் கண்டு அதுபற்றி அவ்வீட்டாரிடம் விசாரித்த போது தாம் நிலத்தில் கிணறு வெட்டிய பொழுது கிணற்றுக்குள் இருந்து கிடைத்தது எனவும் அதை எடுத்து வைத்து வழிபட்ட்தாகவும் கூறினார்கள். எனவே பெரியவர் அவ்விக்கிரகத்தை அவர்களிடம் இருந்து பெற்றுவந்து மூலஸ்தானத்தில் வைத்து வழிபட்டு வந்தார் எனக் கூறப்படுகிறது.
வெள்ளைப் பிள்ளையார் எனும் பெயர் காரணப் பெயராக இருக்கலாம் எனக் கருதப்படுகின்றது. வெள்ளத்துள் கிடந்தபடியால் அல்லது வெள்ளைக்கல்லினால் ஆனமையால் இப்பெயர் வந்திருக்கலாம் என கருதப்படுகின்றது.
மறுபுறம் செம்மணிப்பகுதியை அண்டிய நாயன்மார் குளத்தை ஆழமாக்கும் போது கிடைத்ததாகவும் அதையே அவ்வீட்டார் வைத்திருக்க அதனைப் பெற்று வந்ததாகவும் கூறப்படுகின்றது.
இவ் விக்கிரக அமைப்பானது நல்லூர் இராசதானி கோவிலில் ஒன்றான சட்டநாதர் ஆலய விநாயகர் உருவினை ஒத்ததாக உள்ளதால் அக்காலத்துக்குரியது என உறுதியாக கூறப்படுகின்றது.
திருநெல்வேலி வெள்ளைப் பிள்ளையார் கோவில் இலங்கை யாழ்ப்பாணம் திருநெல்வேலி செங்குந்த வீதியில் அமைந்துள்ள பிள்ளையார் கோயில் ஆகும்.
அரசின் இம்மூன்று உறுப்புக்களின் செயல்பாடு மற்றும் அதன் விதிகளை பற்றித் தொகுத்து கூறும் சட்டமே அரசியலமைப்புச் சட்டம் ஆகும். ஒரு நாட்டின் அரசைத் தோற்றுவித்து, குடிமக்களுக்கு அடிப்படை உரிமைகளை வழங்கி, அவற்றை உறுதி செய்து, நிர்வாகம், சட்டமியற்றும்துறை, நீதித்துறை போன்ற உறுப்புகளின் அதிகாரங்களை வரையறுத்து உரைப்பதே அரசியலமைப்புச் சட்டமாகும். அரசியலமைப்பு, ஆட்சியின் அமைப்பு பற்றிக் கூறுகிறது. அரசியலமைப்புச் சட்டம் அவ்வமைப்பின் உறுப்புகள் அவைகளின் பணிகள், அதிகாரங்கள், அவைகள் செயல்பட வேண்டிய முறைகள் பற்றிக் கூறுகிறது. அரசியலமைப்புச் சட்டமே நாட்டின் அடிப்படைச் சட்டம். இதன் விதிகளை மீறுமாறு நாட்டின் வேறு எந்த சட்டமும் இயற்ற இயலாது
அரசியலமைப்பின் அடிப்படையில் இரண்டு வகையாகவும், அரசின் அடிப்படையில் இரண்டு வகையாகவும் அரசியலமைப்பைப் பிரிக்கலாம். அரசியலமைப்பு அடிப்படையில், எழுதப்பெற்ற மற்றும் எழுதபெறாத அரசியலமைப்பு எனவும், நெகிழ்வற்ற மற்றும் நெகிழ்வுடைய அமைப்பு எனவும், அரசின் அடிப்படையில் கூட்டாட்சிமுறையுடையது மற்றும் ஒற்றையாட்சி முறையுடையது எனவும் பிரிக்கலாம்
இந்திய அரசியலமைப்பு பல சிறப்பு அம்சங்களைக் கொண்டது. இந்திய அரசியலமைப்பு மற்ற அரசியலமைப்புகளிலிருந்து வேறுபட்ட மற்றும் தனித்தன்மை வாய்ந்தது. அரசியலமைப்பு என்பது அரசாட்சியின் மையமாக விளங்குகிறது. இது ஒரு கட்டிடத்தின் கடைகால் போன்றது. நாட்டின் அரசாட்சிக்கு அரசியலமைப்பு முதுகெலும்பு போன்றது.
நாட்டில் பஞ்சம் ஏற்படுத்தும் ஒரு முயற்சியாக இவரது காத்மாண்டு சமவெளியின் முற்றுகை அமைந்தது. உணவு தானியங்கள் எதுவும் சமவெளி பகுதிக்கு செல்ல முடியாதபடி தடுத்தார். தப்பியோடியவர்களைப் பிடித்து சாலையோர மரங்களில் தூக்கிலிட்டனர்.தொடர்ச்சியாக நடைபெற்ற இத்தகைய முற்றுகைகளால், கோர்க்காலிகளைச் சமாளிக்க அரசர் மல்லா பிரித்தானியாவின் கிழக்கிந்திய நிறுவனத்தின் உதவியை நாடினார். ஆகத்து மாதம் 1767 ஆம் ஆண்டில் தளபதி சியார்ச்சு கின்லோச்சு முற்றுகைகளால் நொந்து போயிருந்த குடிமக்களைக் காப்பாற்ற காட்மாண்டு நோக்கி ஒரு பிரித்தானியப் படையுடன் வந்தார். காட்மாண்டுவிற்குள் 75 கி.மீ தொலைவு வரை வந்த அவர் சிந்துலி, அரிகர்பூர் கோட்டைகளைக் கைப்பற்றினார். ஆனால் சர்தார் பன்சு குருங்கின் இரண்டு நீடித்த எதிர்தாக்குதல்களால் பிரித்தானியப் படை பின்வாங்கியது
காட்மாண்டு நகரத்தின் வளமான பண்பாடு, வர்த்தகம், தொழில் மற்றும் விவசாயம் ஆகியனவற்றின் மீது கொண்ட ஆசையே காட்மாண்டு பள்ளத்தாக்கை கோர்க்காலிகள் விரும்பியதற்குக் காரணமாகும். 1736 ஆம் ஆண்டில் கோர்க்காலி மன்னர் நாரா பூபால் சா, காட்மாண்டு பள்ளத்தாக்கின் வடமேற்கில் ஒரு கோட்டையாகவும் எல்லை நகரமாகவும் திகழ்ந்த நுவாகோட் மீது ஒரு தாக்குதலைத் தொடுத்தார். ஆனால் அத்தாக்குதல் முற்றிலுமாக முறியடிக்கப்பட்டது . அவரது மகன் பிரிதிவி நாராயண் சா 1742 இல் மன்னராக முடிசூடிக் கொண்ட பிறகு இத்தாக்குதல் நடவடிக்கைகள் மீண்டும் தொடங்கப்பட்டன.
பக்தபூர் போர் காத்மாண்டு சமவெளியை, கோர்க்காலிகள் கைப்பற்றிய போது நிகழ்ந்த இறுதிப்போர் ஆகும். 1769 ஆம் ஆண்டு காட்மாண்டுவில் இப்போர் நடைபெற்றது. போரின் முடிவில் மல்லர் வம்சத்தின் காத்மாண்டு சமவெளியில் மன்னர் செயப்பிரகாசு மல்லா, பக்கத்திலிருந்த கோர்க்கா நாட்டு மன்னர் பிரிதிவி நாராயணன் ஷாவால் தோற்கடிக்கப்பட்டார். காத்மாண்டு சமவெளியும், அதனுடன் இணைந்த பிற பகுதிகள் முழுவதும் பிரிதிவி நாராயண் சாவின் கட்டுப்பாட்டுக்குள் வந்தது.
1744 ஆம் ஆண்டில் பிரிதிவி நாராயணன் ஷா, நுவாகோட் நகரைப் பிடித்து நேபாளத்திற்குள் காலடி வைத்தார். இவ்வெற்றியால் இமயமலைத்தொடரில் அமைந்திருந்த வர்த்தக சாலைகளில் நடைபெற்ற நேபாளத்தின் வியாபார நடவடிக்கைகளைத் தடுத்தார் . படிப்படியாக காட்மாண்டு பள்ளத்தாக்கின் மேற்கு, தெற்கு மற்றும் கிழக்குப் பகுதிகளைச் சுற்றிலுமிருந்த மக்வான்பூர், துலிக்கேல் பகுதிகளை 1762 மற்றும் 1763 ஆம் ஆண்டுகளில் கோர்க்காலிகள் பிடித்தனர்
பிரிதிவி நாராயண் சா பெற்ற வெற்றியில் நேபாளத்தில் நலிவடைந்த நிலையில் இருந்த நேவாரி அரசகுலத்தின் ஆட்சி முடிவுக்கு வந்து சா வம்சத்து ஆட்சி நிறுவப்பட்டது. கலாச்சாரம் மற்றும் வர்த்தக நோக்கத்தில் ஈடுபாடு கொண்டு அமைதியாக ஆட்சிசெய்து கொண்டிருந்த நேவார்கள், நாட்டை விரிவுபடுத்தும் எண்ணமும் சூறையாடும் நோக்கமும் மிகுந்த கோர்க்காலிகளிடம் தோல்வியுற்றனர். தோல்வியுற்ற மன்னர் மல்லா நாடு கடத்தப்பட்டார்
பலமான போரால் மட்டும் காட்மாண்டுவை வெற்றி கொள்ள முடியாது என்பதை பிரிதிவி உறுதியாக நம்பினார். முக்கியமான மற்றும் வர்த்தகம் நிகழ்ந்த பாதைகளைக் கைப்பற்றினால் மட்டுமே காட்மாண்டுவைப் பிடிக்க இயலும் என்றும் கருதினார். அவருடைய படைகள் காட்மாண்டுவைச் சுற்றியுள்ள மலைப் பாதைகளை ஆக்ரமித்தன. திபெத் மற்றும் இந்தியாவை இணைக்கும் வர்த்தகப் பாதைகள் முடக்கப்பட்டன.
பக்தபூர் நகரம், காத்மாண்டு சமவெளியில் இருந்த மூன்று தலைநகரங்களில் ஒரு நகரமாகும். லலித்பூர், காட்மாண்டு என்பன மற்ற இரண்டு தலைநகரங்களாகும். பக்தபூரின் கிழக்கு எல்லை, கிழக்கில் 5 முதல் 6 நாட்கள் பயணத் தொலைவு வரைக்கும் நீட்டிக்கப்பட்டிருந்தது. பக்தபூர் நகரில் 12000 குடும்பங்கள் வாழ்ந்தனர்
வேறு இடத்திற்குக் கொண்டுசெல்லப்பட்ட புறாக்கள் இருப்பிடத்திற்குத் திரும்புவது குறித்து மேற்கொள்ளப்பட்ட ஆய்வில் அவை "வரைபடம் மற்றும் திசைகாட்டி" முறையைப் பின்பற்றுவதாக நம்பப்படுகிறது. இதில் வரைபடம் என்பது அவற்றின் இருப்பிடத்தை அறிவதையும், திசைகாட்டி என்பது வழியை அறிவதையும் குறிப்பிடுகிறது. சில ஆய்வாளர்கள் அவற்றின் வரைபட அமைப்பானது பூமியின் காந்தப்புலத்தைப் பயன்படுத்துவதாக நம்புகின்றனர். பறவைகளால் இருப்பிடத்திற்குத் திரும்ப காந்தப் புலத்தைப் பயன்படுத்தமுடியும். ஆய்வாளர்கள் புறாவின் அலகில் இரும்புத் துகள்களைக் கண்டறிந்துள்ளனர், இவை வடதிசையை நோக்கி திரும்பி ஒரு திசைகாட்டி போல செயல்படுகின்றன. இத்தாலியைச் சேர்ந்த புளோரியானோ பபி 1970களின் ஆரம்பத்தில் செய்த ஆய்வுகள் மற்றும் ஹான்ஸ் வல்ராபால் செய்த தற்போதைய ஆய்வுகளின்படி அவை வளிமண்டலத்தில் உள்ள நாற்றங்களை நுகர்கின்றன,. கூடுகளுக்கு அருகில் உள்ள இடங்களுக்குச் சென்று திரும்ப அவை காட்சி அடையாளக்குறிகளைப் பயன்படுத்துகின்றன.
புறாப் பந்தயங்கள் சுமார் 3000 ஆண்டுகளாக நடைபெற்று வருகின்றன. பண்டைய கால ஒலிம்பிக்கில் அவை வெற்றியாளர்களை பிரகடனம் செய்யப் பயன்படுத்தப்பட்டன. தூதுப் புறாக்கள் கி.பி. 1150 ஆண்டிலேயே பாக்தாத்தில் பயன்படுத்தப்பட்டுள்ளன, அதற்குப் பின்னர் செங்கிஸ் கானாலும் பயன்படுத்தப்பட்டுள்ளன. கி.பி.1167ல் அவை தினசரி சேவையாக பாக்தாத்திற்கும், சிரியாவிற்கும் இடையில் சுல்தான் நூருதீனால் உபயோகப்படுத்தப்பட்டன. நைல் நதிக் கரையில் அமைந்த டாமியெட்டா நகரில், இசுபானிய பயணியான பெட்ரொ டபுர் முதன்முதலாக தூதுப் புறாக்களை கி.பி.1436ல் கண்டார். செனோவா குடியரசில் காவல் விளக்கங்களில் தூதுப் புறாக்கள் பயன்படுத்தப்பட்டன. திப்பு சுல்தான் தூதுப் புறாக்களைப் பயன்படுத்தினார். அவை ஜமியா மசுஜித் பள்ளிவாசலுக்கு திரும்பி வருவதை வழக்கமாகக் கொண்டிருந்தன. அவை வசிக்கும் துளைகளை இன்றளவும் அப்பள்ளிவாசலில் காணலாம்.
காலங்காலமாக புறாக்கள் ஒரு வழி செய்தி அனுப்புவதற்கே பயன்படுத்தப்பட்டன. அவற்றை, செய்தி எங்கிருந்து அனுப்பப்படுகிறதோ அவ்விடத்திற்குக் கொண்டுசெல்ல வேண்டியிருந்தது. ஒரு இடத்தில் உணவை வைப்பதன் மூலம் அவை எளிதாக அவற்றின் இருப்பிடத்திலிருந்து மற்றொரு இடத்திற்கு வரவழைக்கப்பட்டன. இதன் மூலம் சுமார் 160 கி.மீ. சுற்றுதூரத்தை ஒரே நாளில் கடந்தன. அவற்றின் மேல் இருந்த நம்பகத்தன்மை காரணமாக உலகின் முதல் வான் அஞ்சல் சேவையாகக் கருதப்படும் ஆக்லாந்துக்கும், கிரேட் பேரியர் தீவுக்கும் இடையேயிருந்த சேவையில் நவம்பர் 1897ல் பயன்படுத்தப்பட்டன,. உலகின் முதல் வான் அஞ்சல் சேவை தபால்கள் கிரேட் பேரியர் பீஜியன்-கிராம் சர்வீஸில் 1898 முதல் 1908 வரை வழங்கப்பட்டன.
கி.பி.1818 ல் பெல்ஜியன் கான்கோர்சு என்ற பந்தயம் பிரசெல்சில் நடைபெற்றது. பின்னாளில் ராய்ட்டர்ஸ் செய்தி நிறுவனத்தைத் தொடங்கிய பால் ராய்ட்டர் கி.பி. 1860ல் ஆச்சன் மற்றும் பிரசெல்சு இடையே செய்தி மற்றும் பங்குச் சந்தை நிலவரங்களை அளிக்க சுமார் 45 புறாக்களைப் பயன்படுத்தினார். வாட்டர்லூ போரின் முடிவை இங்கிலாந்துக்குத் தெரிவிக்கப் புறாக்கள் பயன்படுத்தப்பட்டன. பிராங்கோ-பிரஷ்ய யுத்தத்தின்போது புறாக்கள் முற்றுகையின் கீழிருந்த பாரிஸ் மற்றும் முற்றுகையிடப்படாத பிரெஞ்சு பிரதேசத்திற்கும் இடையில் செய்திகளை அனுப்பப் பயன்படுத்தப்பட்டன. டிசம்பர் 1870ல் புறாக்கள் 10 மணி நேரத்தில் செய்திகளை பெர்பிக்னனில் இருந்து பிரசெல்சுக்கு கொண்டுசேர்த்தன.
வீட்டுப் புறா என்பது வீட்டில் வளர்க்கப்படும் புறாவின் ஒரு வகை ஆகும். இது மாடப் புறாவில் இருந்து பல ஆண்டுகள் தேர்ந்தெடுத்த இனப்பெருக்க முறையால் உருவானதாகும். இவை மிகவும் நீண்ட தூரங்களுக்கு பயணித்துத் திரும்பும் ஆற்றல் கொண்டவையாகும். இவை புவியின் காந்தப் புலத்தைப் பயன்படுத்துகின்றன. இவை பந்தயங்களின்போது சுமார் 1800 கி.மீ.க்கு பறந்து திரும்பியதாகப் பதிவுகள் உள்ளன. இவை மணிக்கு சுமார் 50 மைல் வேகத்தில் பறக்க வல்லவை, ஒரு சில புறாக்கள் குறுகிய தூரத்திற்கு 90 மைல் வேகத்தில் பறந்ததிற்கான பதிவுகள் உள்ளன. இதன் காரணமாக இவை செய்திகளை அனுப்ப பயன்படுத்தப்பட்டன.
ஆண் புறாக்கள் பெண் புறாக்களை விட பெரிய காற்றுப்பையைப் பெற்றுள்ளன. பெண் புறாக்கள் சிறிய உடலைக் கொண்டுள்ளன. ஆண் புறாக்கள் பெண் புறாக்களை விட சத்தமாக ஒலியெழுப்பக்கூடியவை. ஆண் புறாக்கள் ஒலியெழுப்பும்போது 360 கோணத்தில் சுற்றுகின்றன, பெண் புறாக்கள் அதிகபட்சமாக 270 கோணத்திற்கே சுற்றுகின்றன. அதேநேரத்தில் ஆர்க்காங்கல் புறாவில் ஆண், பெண் புறாக்களை வேறுபடுத்துவது கடினமாகும்.
யு.எஸ். ஜியலாஜிக்கல் சர்வேயைச் சேர்ந்த ஜான் ஹாக்ஸ்ட்ரமின் ஆய்வின்படி புறாக்கள் குறைந்த அதிர்வெண் சத்தங்களைப் பயன்படுத்துகின்றன. 0.1 ஹெர்ட்ஸ் போன்ற குறைந்த அதிர்வுகள் கூட அவற்றின் வழித்தடத்தில் வேறுபாட்டை ஏற்படுத்தியுள்ளன. புறாக்களின் காதானது இத்தகைய நீளமான அலையை அறிய இயலாத காரணத்தால் அவை மேலெழுந்து பறக்கும்போது வானில் வட்டமடித்து அதனை அறிகின்றன.
ஹோமிங் பீஜியன்கள் 21ம் நுற்றாண்டுவரை கிழக்கு இந்தியாவில் இயற்கைப் பேரழிவுகளுக்கு இடையில் செய்திகளைப் பரிமாற ஒடிசாவில் பயன்படுத்தப்பட்டன. இச்சேவை 2002ம் ஆண்டு இணையதளச் சேவைகளின் விரிவாக்கத்தால் முடித்துக் கொள்ளப்பட்டது. தாலிபான்கள் ஆப்கானிஸ்தானில் ஹோமிங் பீஜியன்களை வளர்ப்பதைத் தடை செய்தனர்.
புறாக்களின் மூலம் செய்தி அனுப்பப்படும்போது அவை மெல்லிய தாளில் எழுதப்பட்டு ஒரு குழலில் அடைக்கப்பட்டு அவற்றின் கால்களில் இணைக்கப்படுகின்றன. வெள்ளைப் புறாக்கள் திருமணங்கள் மற்றும் விளையாட்டு விழாக்களில் பறக்கவிடப்படுகின்றன.
ஆண் புறா குச்சிகளைக் கொண்டுவந்து சேர்க்க பெண் புறா கூட்டை அமைக்கும். இவை இரண்டு முட்டைகளை இட்டு அடைகாக்கும். 17 முதல் 20 நாட்களில் குஞ்சுகள் பொரிக்கின்றன. வளர்ந்த குஞ்சுகள் 3 முதல் 4 வாரங்களில் கூட்டைவிட்டு பறக்கின்றன.
ஒருசில ஆய்வுகளின்படி புறாக்கள் மனிதர்களைப் போலவே கட்டடங்களையும் மற்ற மனிதனால் ஆக்கப்பட்ட பொருட்களையும் நினைவில் வைத்து இருப்பிடம் திரும்புகின்றன.
மற்ற ஆய்வுகளின் படி காற்றிலுள்ள நாற்றங்களை செயற்கையாக நீக்கும்போது அவற்றின் இருப்பிடம் திரும்பும் ஆற்றலில் மாற்றம் ஏற்படுகிறது.
இம்மூலக்கூறு கரிமவேதியியல் முறைப்படி இரு கூறுகளைக்கொண்டு சமைக்கப்பெற்றது: முதலாவது இரு ஆல்டிஃகைடு வினைக்குழுக்களைக் கொண்ட பிரிடீனாகிய 2,6-டைஃபார்மைலி-பிரிடீன் மற்றது 2,2'--பைப்பிரிடீன் கொண்ட டையமீன் வினைக்குழு. துத்தநாக அசிட்டேட்டு ஓர் அச்சுக்கட்டமாகக் கொண்டு வேதிவினைப்படுவதற்கு சேர்க்கப்படுகின்றது. இதனால் ஒவ்வொரு துத்தநாக அணுவும் மொத்தம் ஆறு ஐங்கிளை பிணைப்பிடங்களில் அமர்கின்றன. இமீன் பிணைப்பு உண்டாக வேதிவினை தூண்டப்படுவதற்கு மூபுளோரோ அசிட்டிக்குக் காடி சேர்க்கப்படுகின்றது. மூன்று வளையங்கள் அமைந்த போரோமியேட்டை அமைக்க 18 முன்னிலை மூலக்கூறுகள் தேவைப்படுகின்றன. மூலக்கூறுகள் தாமாகவே 12 அரோமாட்டிக்கு பை-பை இயைபுவழி 30 துத்தநாக அணுக்கள் நைதரசனோடு ஈர் எதிர்மின்னிக் கூட்டியங்கும் பிணைப்புகள் உருவாகுவதாலேயே இயலுகின்றது. இந்தப் போரோமியேட்டுகள் வெப்பவியக்கவியல் கோட்பாடுகளின் அடிப்படையில் மற்ற விளைபொருட்களைக் காட்டிலும் நிலையானவை. எனவே இதில் விளையும் போரோமியேட்டுகள் நிலைப்புத்தன்மை கொண்டவை.
மூலக்கூற்றுப் போரோமிய வளையங்கள் என்பன மூலக்கூறுகளால் ஆன ஒன்றோடொன்று பிணைந்திருக்கும் மூன்று வளையங்கள் ஆகும். இதில் மூன்று பருவளைய பருமூலக்கூறுகளால் ஒன்றோடொன்று பிணைக்கப்பட்டிருக்கும். எந்தவொரு வளையமும் அறுந்தால், அனைத்தும் கழன்றுவிடுமாறு அமைந்த அமைப்பாகும். சேம்சு பிரேசர் இசுட்டோடார்ட்டு முதன்முதலாக 2004 இல் ஆகச்சிறிய போரோமிய வளையங்களைச் செய்துகாட்டினார். இவை போரோமியேட்டு என்றழைக்கப்படுகின்றது. இவை துத்தநாக அணுக்களோடு பிணைக்கப்பட்ட 2,6-டைஃபார்மைலி-பிரிடீன் மற்றும் டையமீன் ஆகியவற்றால் உருவாக்கப்பட்டவை.
கரிமவேதியியல் ஆக்சினிறக்க வினைவழி எத்தனாலில் சோடியம் போரோ-ஐதரைடு வினைப்பட்டு போரோமியாண்டு கிடைத்தல். போரோமிய வளைய அமைப்பின் உண்மையான தன்மைப்படி ஓர் இமீன் பிணைப்பைத் துண்டித்தாலும் மற்ற பருவளையங்கள் விடுவிக்கப்படுகின்றன.
கரிமவேதியியலின்படி இந்த மூலக்கூறு மிகவும் சிக்கலானதெனினும் இதன் உருவாக்கம் உண்மையில் எளிதானதே. இதனாலேயே இதனை சேம்சு ஃபிரேசர் இசுட்டோடார்ட்டு குழுவினர் வகுப்பறையில் செய்துகாட்டத்தக்கதாகப் பரிந்துரைத்தனர்.
இவர்களுக்குப் பக்கத்து வீட்டில் ஒரு கணவனும், மனைவியும் அவர்களது சிறுமியான உமா என்ற மகளும் வாழ்கின்றனர். அந்தக் கணவன் ஒரு தீயவன்.
அவன் மோகன் ராவ் தம்பதியின் பணத்தையும் பொருட்களையும் கொள்ளயடிக்கத் திட்டமிடுகிறான். அவன் தனது திட்டத்தைச் செயற்படுத்தும் போது ஒரு மனிதனைக் கொன்றுவிடுகிறான். கணவனைக் காப்பாற்றுவதாக எண்ணி மனைவி தான் குற்றம் செய்ததாக ஒப்புக்கொடுக்கிறாள். ஆனால் இருவரும் தண்டனை பெற்று சிறை செல்கின்றனர்.
அனாதரவான நிலையில் விடப்பட்ட சிறுமி உமாவை மோகன் ராவ் தம்பதி வளர்க்கின்றனர். உமா வளர்ந்து இளம் பெண் பருவத்தை அடைகிறாள். அவள் ஒரு இளைஞனைக் காதலிக்கிறாள். அந்த இளைஞன் ஒரு போலீஸ் இன்ஸ்பெக்டரின் மகன்.
இச்சமயத்தில் கணவனும் மனைவியும் சிறையிலிருந்து விடுதலையாகி வருகின்றனர். தனது மகள் வசதியாக இருப்பதையும் அவளுக்குத் திருமண ஏற்பாடுகள் நடப்பதையும் தந்தை அறிகிறான்.
அவன் மோகன் ராவை மிரட்டிப் பணம் பறிக்க முயலுகிறான். உமாவுக்குத் திருமணம் நிச்சயமாகிறது. கல்யாணத்தின் போது தகப்பன் கலாட்டா செய்து திருமணத்தை நிறுத்தப் பார்க்கிறான்.
அன்பே தெய்வம் 1957 ஆம் ஆண்டு வெளியான இந்திய தமிழ் திரைப்படமாகும். ஆர். நாகேந்திர ராவ் இயக்கத்தில் உருவான இத்திரைப்படத்தில் ஆர். நாகேந்திர ராவ், எம். கே. ராதா, கே. சாரங்கபாணி, ஸ்ரீரஞ்சனி ஜூனியர் ஆகியோர் முக்கிய பாத்திரங்களில் நடித்திருந்தனர்.
1207 இல் சூச்சி சைபீரியாவில் இருந்த காட்டுப் பகுதி மக்கள் பலரை வென்றார். இதன் காரணமாக முதன்முதலாக மங்கோலியப் பேரரசின் வடக்கு எல்லை விரிவாக்கம் செய்யப்பட்டது. தனது தந்தைக்காக சூச்சி இரண்டு படையெடுப்புகளை கிர்கிசுக்களுக்கு எதிராக 1210 மற்றும் 1218 ஆகிய இரண்டு வருடங்களில் நடத்தினார்.
சூச்சியின் உண்மையான தந்தை யார் என்ற கேள்வி பொதுவாக எழுப்பப்படுகிறது. செங்கிஸ்கானை மணந்த சிறிது காலத்தில் மெர்கிடு கூட்டமைப்பின் ஆட்கள் போர்ட்டேவை கடத்துகின்றனர். எகே சிலேடுவின் சகோதரனான சில்கர் போக்கிடம் போரில் கிடைத்த பரிசாக போர்ட்டே கொடுக்கப்படுகிறார். போர்ட்டே சிறிது காலம் சில்கர் போக்கின் கட்டுப்பாட்டிலேயே இருக்கிறார். பிறகு தெமுசினால் மீட்கப்படுகிறார். சிறிது காலத்திற்குப் பிறகு அவர் சூச்சியை பெற்றெடுக்கிறார். செங்கிஸ் கான் எப்போதுமே சூச்சியை தனது முதல் மகனாகத்தான் பாவித்தார். ஆனால் தெமுசினா அல்லது சில்கர் போக்கா சூச்சியின் உண்மையான தந்தை என்ற குழப்பம் எப்போதுமே இருந்து வந்துள்ளது. இவரது தந்தை யார் என்ற குழப்பம் சில விளைவுகளையும் ஏற்படுத்தாமல் இல்லை. சூச்சியின் வழித்தோன்றல்கள் செங்கிஸ்கான் குடும்பத்தில் மிக பழைய கிளையாக இருந்தபோதிலும் அவர்கள் எப்போதுமே மங்கோலியப் பேரரசின் கானாக தேர்ந்தெடுக்கப்பட்ட கருதப்படவில்லை. செங்கிஸ்கான் மற்றும் சூச்சி இடையே சில பிரச்னைகளுக்கான அறிகுறிகள் இருந்ததாகவும் கூறப்படுகிறது.
சில நிகழ்வுகள் சூச்சி செங்கிஸ்கானை விட இரக்க குணம் உடையவர் என்பதற்கான குறிப்பை நமக்குக் காட்டுகின்றன. இங்கு "இரக்கம்" என்ற சொல் அக்கால இயல்பு மற்றும் சூழலுக்கு ஏற்றவாறு எடுத்துக் கொள்ளப்பட வேண்டும். ஏனெனில் குடிமக்கள் பலரை சூச்சியும் படுகொலை செய்துள்ளார். ஒருநாள் சூச்சி தனது தந்தையிடம் கைதியாக பிடிக்கப்பட்ட எதிரி தலைவரின் மகனை கொல்ல வேண்டாம் என்று கூறினார். ஏனெனில் அவர் மிகச் சிறந்த வில்லாளியாக இருந்தார். அவரைப் போன்ற ஒரு சிறந்த வில்லாளி மங்கோலிய ராணுவத்திற்கு ஒரு சொத்தாக இருப்பார் என்று சூச்சி கூறினார். ஆனால் செங்கிஸ்கான் அந்த வாதத்தை ஏற்றுக் கொள்ளாமல் அவரைக் கொன்றார்.
ஒரு பெரிய சமூக வேட்டையின் மேற்பார்வை மற்றும் நடத்தும் பொறுப்பை சூச்சிக்கு செங்கிஸ்கான் வழங்கினார். வேட்டை என்பது உண்மையில் ஒரு பெரிய அளவிலான ராணுவ பயிற்சியாகும். இது ராணுவத்தை பயிற்றுவிக்க உருவாக்கப்பட்டிருந்தது. வேட்டையானது ஆயிரக்கணக்கான சதுர கிலோ மீட்டர் பரப்பளவில் நடக்கும். வேட்டைக்கு பல தியுமன்கள் பங்கேற்க வேண்டியிருந்தது. வேட்டை என்பது ஒரு மாதம் முதல் மூன்று மாதங்கள் வரை நடக்கும். சட்டங்கள் மற்றும் இராணுவ பயிற்சியை நடத்தும் முறை ஆகியவை மங்கோலிய சட்டமான யசாவில் குறிப்பிடப்பட்டுள்ளன.
வரலாற்றில் தெளிவாக இல்லாத பொழுதும் சூச்சி செங்கிஸ்கானுக்கு எதிராக செயல்பட்டார் என ஆதாரம் உள்ளது. இதன் காரணமாக செங்கிஸ்கான் ஒரு தற்காப்பு தாக்குதலை நடத்த யோசனை செய்தார். செங்கிஸ்கான் மங்கோலியாவை அடைந்த பொழுது சூச்சியை அழைத்து வர ஆட்களை அனுப்பினார். ஆனால் சூச்சி வர மறுத்தார். மன்னிப்பு கோரினார். செங்கிஸ்கான் சகதை மற்றும் ஒக்தாயியை அவருக்கு எதிராக அனுப்பினார். வெளிப்படையான யுத்தம் நடப்பதற்கு முன்னரே பிப்ரவரி 1226 இல் சூச்சி இறந்தார் என்ற செய்தி வந்தது.
குவாரசமியப் படையெடுப்பை முடித்த பிறகு 1223 ம் ஆண்டின் இலையுதிர் காலத்தில் செங்கிஸ்கான் மங்கோலியாவிற்கு புறப்பட்டார். சகதை, ஒக்தாயி மற்றும் டொலுய் அவருடன் சென்றனர். ஆனால் சூச்சி அரல் மற்றும் காசுப்பியன் கடல்களுக்கு வடக்கே இருந்த தனது பகுதிகளுக்குச் சென்று விட்டார். அவர் இறக்கும்வரை அங்கேயே இருந்தார். தன் வாழ்நாளில் தன் தந்தையை அவர் மீண்டும் சந்திக்கவே இல்லை.
சூச்சி செங்கிஸ் கானின் மூத்த மகன் ஆவார். எனினும் இவரது உண்மையான தந்தை யார் என்ற கேள்வி இவர் வாழ்நாள் முழுவதும் துரத்தியது. ஒரு திறமையான இராணுவ தலைவர், இவர் அவரது சகோதரர்கள் மற்றும் சித்தப்பாக்களுடன் இணைந்து மத்திய ஆசியாவைக் கைப்பற்ற தன்னுடைய தந்தையின் படையில் கலந்து போரிட்டார்.
சூச்சியின் வழித்தோன்றலான பெர்கே மங்கோலியர்களிலேயே ஆரம்பத்தில் இஸ்லாம் மதத்திற்கு மாறியவராவார். சூச்சியின் மற்ற வழித்தோன்றல்கள் ஒஸ் பெக் கான், தோக்தமிசு மற்றும் ஹசி ஒன்றாம் கிரே.
ஜாக் ஹார்னரின் ஆலோசனைக்கிணங்க ஸ்பில்பேர்க், இயன்றவரை அறிவியல் துல்லியத்துடன் தொன்மாக்களைக் காட்ட முனைந்தார். தொல்லுயிரியல் உண்மைகளையும் ஊகங்களையும் அடிப்படையாகக் கொண்டு வின்ஸ்டன் குழுவினர் தொன்மாக்களை வடிவமைத்தனர். அசைவூட்ட மாதிரிகள் மட்டுமின்றி முன்னோட்டச் சிலை மாதிரிகளும் பயன்பட்டன. தொன்மாக்களின் அசைவுகளை உயிரோட்டமாகக் காட்டும் நோக்கில் அசைவூட்டக் கலைஞர்கள், மரைன் வேர்ல்ட் / ஆப்பிரிக்கா யுஎஸ்ஏ பூங்காவிலுள்ள யானைகள், ஊர்வன மற்றும் காண்டாமிருகங்களின் அசைவுகளைப் படமெடுத்தனர். முதல் படத்தின் பின் தொழில்நுட்பம் பெருவளர்ச்சி பெறாவிடினும் படைப்பாற்றல் மிக்க கணிணிக் கலைஞர்களின் கலைத்திறன் முன்னேறியுள்ளதாக ஸ்பில்பேர்க் குறிப்பிட்டார். விலங்குகளிடம் மேம்பட்ட நுணுக்கமும், ஒளியமைப்பும் சதைச்சாயலும் அசைவும் உள்ளன.ஒரு தொன்மா தன் எடையை இடவலமாக மாற்றுகையில், கொழுப்பும் தசைநாணும் மென்மையாக, உடலியல்ரீதியில் சரியாக இயங்குகின்றன என்பதாகக் கூறினார். அனைத்துத் தொன்மாக்களின் முக அசைவுகளும் சர்வோ கட்டுப்பாட்டை பயன்படுத்தி மேற்கொள்ளப்பட்டன.
முதல் படம், தொன்மாக்களை சிறப்பு விளைவுகளின் வழியே போதுமான அளவு மீளுருவாக்க முடியும் எனக் காட்டியிருந்தாலும், இத் தொடர்ச்சி, அவற்றைக் கொண்டு என்ன செய்ய முடியும் என வினாவெழுப்பியது. வின்ஸ்டன் கூறுகையில் ஜுராசிக் பார்க்கில் தாங்கள் காணாததை உலகிற்குக் காட்ட விழைந்தேன். 'கூடுதலாக, இன்னும் பெரிதாக, மேம்பட்டதாக' என்பதே எங்கள் குறிக்கோளாக இருந்தது என்றார். சில அசைவூட்ட மாதிரிகள் $ 10 லட்சம் செலவும் 9.5 டன் எடையும் கொண்டிருந்தன. பெரிய டி. ரெக்ஸ் தானியங்கியால் வலமிருந்து இடமாக நகரும்போது இரண்டு ஆற்றலை இழுக்க முடியும். இதைவைத்து யாரையாவது அடித்தால், அவர் இறந்துவிடுவார். எனவே ஒருவகையில் இம் மாதிரிகளை உயிருள்ள, ஆபத்தான விலங்குகளாகவே கருதினோம் என்று சிறப்பு விளைவு மேற்பார்வையாளர் மைக்கேல் லான்டியெரி கூறினார்.
முதல் படத்தின் நிகழ்வுகளுக்குப் பின் நான்காண்டுகள் கழிந்த நிலையில் இப்படத்தின் நிகழ்வுகள் நடைபெறுகின்றன.நடு அமெரிக்க நாடான கோஸ்ட்டா ரிக்காவின் அருகிலுள்ள ஈஸ்லா சோர்னா என்ற கற்பனைத் தீவில் கதைக்களம் அமைந்துள்ளது. அங்கு ஜான் ஹேமன்டின் இன்ஜென் நிறுவனம் படியெடுப்பு முறையில் மீளுருவாக்கிய தொன்மாக்கள் தங்கள் சொந்த சூழல் மண்டலத்தில் கட்டற்று உலாவுகின்றன. இன்ஜென்னின் புதிய தலைவரான தன் மருமகன், அவற்றைத் தலைநிலத்துக்குக் கொண்டுவரத் திட்டமிட்டிருப்பதை அறியும் ஹேமன்ட், இதைத் தடுக்கவேண்டி இயான் மால்கம் தலைமையில் ஒரு குழுவை அங்கு அனுப்புகிறார். பேரிடர்ச் சூழலில் சந்தித்துக்கொள்ளும் இவ்விரு குழுவினரும் சூழல் கருதி ஒன்றிணைகின்றனர்.
ஆகிய இருவரையும் அவற்றின் தொடர்ச்சிகளை உருவாக்குமாறு வாசகர்கள் வற்புறுத்தினர். அவர்களின் வேண்டுகோளுக்கிணங்க 1995-ஆம் ஆண்டு கிரைட்டனின் த லொஸ்ட் வேர்ல்ட் புதினம் வெளியானபின்னர் திரைப்படத் தொடர்ச்சியின் தயாரிப்புப் பணி துவங்கியது. படப்பிடிப்பு 1996 செப்டம்பர் முதல் டிசம்பர் வரை கலிபோர்னியாவிலும் கவாய் தீவிலும் நடைபெற்றது. இத்தொடர்ச்சியின் கதையும் காட்சிப்புலனும் முந்தைய படத்தை விடக் கணிசமான அளவில் இருண்டுள்ளன. தொன்மாக்களைச் சித்தரிக்க தொழில்நுட்பத்தையும் அனிமேட்ரானிக்ஸ் மாதிரிகளையும் விரிவான அளவில் இப்படம் கையாண்டுள்ளது.
இதற்கிடையே கணித வல்லுநர் இயான் மால்கம், ஹேமன்டைச் சந்திக்கிறார். ஈஸ்லா நுப்லாரிலிருந்த ஜுராசிக் பார்க் தொன்மாக்கள், முதலில் ஈஸ்லா சோர்னாவில்தான் உருவாக்கப்பட்டன. அத்தீவு பல ஆண்டுகளுக்கு முன்பு ஏற்பட்ட ஒரு சூறாவளியின் போது கைவிடப்பட்டது என ஹேமன்ட் விளக்குகிறார். மேலும் அத்தீவுக்கு ஒரு குழுவை அனுப்பி அங்குள்ள தொன்மாக்களை ஆவணப்படுத்தினால் அங்கு நிகழவிருக்கும் மனிதக் குறுக்கீட்டைத் தடுக்கவியலும் என அவர் நம்புகிறார். அக்குழுவின் உறுப்பினரும் தன் தோழியுமான தொல்லுயிரியலாளர் சாரா ஹார்டிங் ஏற்கனவே அங்கு சென்றிருப்பதை அறியும் மால்கம் ஈஸ்லா சோர்னாவுக்குச் செல்ல ஒப்புகிறார்.
பின் அவர் தனது அணியினரான எட்டி கார் மற்றும் நிக் வான் ஓவென் ஆகியோருடன் ஈஸ்லா சோர்னாவை அடைந்து சாராவைக் கண்டுபிடிக்கிறார். மேலும் இவர்கள் தங்கள் டிரெய்லர் ஒன்றில் மால்கம்மின் மகள் கெல்லி மறைந்து வந்துள்ளதை அறிகின்றனர். இச்சமயம் லுட்லோ தலைமையிலான இன்ஜென் குழுவும் வந்திறங்கி அங்குள்ள தொன்மாக்களைச் சிறைப்பிடிக்கிறது. இவையனைத்தும் சான் டியேகோ நகரில் புதிதாக அமையவுள்ள கருப்பொருள் பூங்காவுக்குக் கொண்டுசெல்லப்படுமென அறியும் மால்கம் குழுவினர், அன்றிரவு இன்ஜென் முகாமுக்குள் கமுக்கமாக நுழைந்து அவற்றை விடுவிக்கின்றனர். இவை அம் முகாமை முற்றாக அழிக்கின்றன.
இவை ஒரு காட்சியில் இன்ஜென் குழுவினரால் வேட்டையாடப்படுகின்றன. வின்ஸ்டன் குழுவினர் இக்காட்சிக்காகக் கைப்பாவை மாதிரி ஒன்றை உருவாக்குவதாக இருந்தது. எனினும் குழு இறுதியில் முறையில் அதைச் செய்தது. இதற்காக வின்ஸ்டன் குழுவினர் செய்த சிறிய சிலை ஒன்று பயன்பட்டது. நீக்கப்பட்ட துவக்கக் காட்சி ஒன்றில், ஒரு பாராசாரோலோஃபஸின் சிதைந்த உடலை ஜப்பானிய மீன்பிடிக் கலன் ஒன்று கண்டெடுப்பதாக இருந்தது. இதற்காக வின்ஸ்டன் குழுவினர் உருவாக்கிய செயல்முறை மாதிரி, டி-ரெக்ஸ் கூட்டுக்காட்சியில் தோன்றுகிறது.
ஈஸ்லா நுப்லார் தீவிலிருந்த ஜுராசிக் பார்க் அழிந்து நான்காண்டுகள் கடந்துவிட்டன. இந்நிலையில் அதன் அருகமைத் தீவான ஈஸ்லா சோர்னாவுக்கு தன் குடும்பத்தோடு சுற்றுலா வரும் கேத்தி போமேன் என்ற பிரித்தானியச் சிறுமி, காம்ப்ஸோக்னாதஸ் என்ற தொன்மாக்களால் தாக்கப்படுகிறார். அச்சிறுமியின் பெற்றோர் அவரை மீட்டபின், இன்ஜென் நிறுவனத்தின்மீது வழக்குத் தொடுக்கின்றனர். அதன் புதிய தலைவரான பீட்டர் லுட்லோ ஈஸ்லா சோர்னாவைப் பயன்படுத்தி நிதி இழப்புகளிலிருந்து மீள எண்ணுகிறார்.
ஜுராசிக் பார்க் படத்தில் பெரும்பாலும் ஸ்டான் வின்ஸ்டன் குழுவினர் உருவாக்கிய அசைவூட்டத் தொன்மாக்களே இடம்பெற்றிருந்தன. ஆனால் த லொஸ்ட் வேர்ல்ட் படம், இண்டஸ்ட்ரியல் லைட் & மேஜிக் நிறுவனத்தின் தொழில்நுட்பத்துக்கு அதிகளவில் முக்கியத்துவம் அளித்தது. எனவே டிஜிட்டல் கலைஞர்கள் தொன்மாக்களைச் சேர்ப்பதற்கு
வசதியாகப் பெரிய ஷாட்கள் படமாக்கப்பட்டன. படத்தில் மொத்தம் 75 கணிணிவழி ஷாட்கள் உள்ளன. வேட்டைக்காட்சியில் பாக்கிசெஃபலோசாரஸ் சிலவற்றின் ஷாட்களைத் தவிர மற்றவை கணிணிவழி ஷாட்களாகும்.